Lae GI eetplan Riglyne | Linda Kriel
Lae GI eetplan Riglyne
Die Lae GI Eetplan
Kry jou weeklikse spyskaart van die Lae GI eetplan EN oefenprogramme op die toep. KLIEK HIER
Nie alle styselryke kosse stel ewe vinnig glukose (suiker) in die bloed vry nie. Dis waarom jy gouer honger voel na ‘n sny wit roosterbrood vir ontbyt, as na ‘n bakkie High Fibre Bran en melk of ‘n sny Lae GI roosterbrood.
’n Manier om bloedglukosevlakke te beheer is om lae GI koolhidrate te eet. Die GI is ‘n numeriese maatstaf, waarvolgens koolhidraatryke voedsels op ‘n skaal van 0 – 100 ingedeel word, wat hul effek op bloedsuikervlakke reflekteer.
Voedsels met ‘n GI van 0 – 55 word lae GI genoem, die met ‘n GI van 56 – 69 word Intermediêre GI genoem en die met ‘n GI van 70+ word hoë GI genoem. Suikervrye voedsel het nie noodwendig ‘n lae GI nie en nie alle voedsel wat suiker bevat het noodwendig ‘n hoë GI nie.
Om hierdie rede word alle koolhidraatryke voedsels op werklike persone getoets, ten einde die GI daarvan te bepaal. Kosse met ‘n lae GI-waarde word as vetverbranders beskou en sal jou langer versadig laat voel omdat die suiker stadig in jou bloedstroom vrygestel word.
Op dié manier bly die insulienvlakke laer en verbrand jou liggaam nou meer vet vir energie, wat nie die geval is wanneer die insulienvlakke hoog is nie. Kosse met ‘n lae-GI waarde moet dus verkieslik geeët word.
Lae GI Riglyne:
Sny sover moontlik sigbare sowel as verskuilde vet uit jou dieet. Onhou as jy koolhidrate insluit in jou eetplan moet jy laevet eet!
Eet kosse met ‘n GI waarde van 55 of laer. Sien Glukemiese Indeks. Gebruik die Glukemiese Indeks om koolhidraat uitruilings te maak.
Eet gereeld klein maaltye. As jou porsie te groot is sal jy steeds nie gewig verloor nie. ‘n Porsie moet in die palm van jou hand pas.
Drink genoeg water. Dit help om koolhidrate as glikogeen eerder as vet te berg.
Eet aanbevole porsies. As jy dink dat jy nog honger is, kan jy 15 minute wag en as jy nog honger is, eet nog groente.
As jy dit nodig vind om te peusel, kan jy ‘n vrug tussen maaltye eet. Daar word toegelaat vir twee vrugte ekstra per dag, of 1 ekstra vrug en een klein houertjie lae-vet of vetvrye jogurt per dag.
Jy kan jou spyskaart meng en pas. Dit is só ontwerp dat indien jy meng en pas, jy nog steeds in die 5000 tot 5400 kJ grens val. BEHALWE Sondae. Sondag se etes moenie gemeng en gepas word met ander dae nie. Jy kan wel die proteïene met ‘n ander tipe proteïen vervang en jou koolhidrate met iets anders op die Glukemiese Indeks vervang, andersins moet jy ‘n ander spyskaart op ‘n Sondag volg.
Jy kan kosse vervang met iets in dieselfde voedselgroep bv een proteïen vervang met ’n ander proteien: ’n hoenderborsie vervang met ’n stukkie maer biefstuk ens. Gebruik die Glukemiese Indeks as jy koolhidrate wil vervang en kies koolhidrate in die Lae GI kategorie.
Glukemiese Indeks van Lae-vet kosse:
Probeer om slegs Lae GI koolhidrate te kies. Kosse of drankies met ’n intermediêre of hoë GI kan wel binne 30-60 minute na oefening van ’n halfuur of langer geëet word. Diabete moet geen hoë GI koolhidrate eet nie. Jy kry die Glukemiese Indeks op die Toep of Aanlynplanne.
Waar kan jy die Lae GI eetplan kry?
Die maklikste en vinnigste is op die toep. Jy kry weekliks vooruit jou eetplanne (Lae GI of Banting) EN jou oefenprogramme. KLIEK HIER vir die toep.
As jy nie die toep wil/kan aflaai nie, kan jy een of meer van die aanlynplanne aanskaf. Dit is beskikbaar op ons webwerf en jy moet dan elke dag inteken met jou wagwoord. KLIEK HIER vir uiteensetting van die aanlynplanne.
Probleem opgelos – Selluliet
Probleem opgelos – Spatare
Lize du Preez on Linda Kriel jou Persoonlike Instrukteur
BurgNel on Linda Kriel jou Persoonlike Instrukteur
Lize du Preez on Min Tyd? Doen dié 2 oefeninge
sharon delport on Min Tyd? Doen dié 2 oefeninge
Linda Kriel on Mediese redes waarom jy nie gewig verloor nie.